b'\n_START_ARTICLE_\nJacob Miller\n_START_SECTION_\n\xc5\xbdivljenje\n_START_PARAGRAPH_\nMiller se je rodil star\xc5\xa1ema Joan Ashman in Desmondu Elliotu. Pri osmih letih se je preselil v Kingston, kjer je odra\xc5\xa1\xc4\x8dal pri starih star\xc5\xa1ih po materini strani. Tu je za\xc4\x8del obiskovati priljubljene studie, vklju\xc4\x8dno s Studiem One Sira Coxsonea. Zanj je leta 1968 posnel tri pesmi. Med njimi je bila\xc2\xa0\xc2\xbbLove is a Message\xc2\xab, ki sta jo brata Swaby, (Horace, kasneje se je preimenoval v Augustusa Pabla, in Garth) igrala na svojem Rockers Sound Systemu. \xc4\x8ceprav pesem ni bila uspe\xc5\xa1na in tudi ni navdu\xc5\xa1ila Sira Coxsonea, je Pablo ohranil zanimanje za Millerja._NEWLINE_Po ustanovitvi lastne zalo\xc5\xbebe bratov leta 1972, je Pablo leta 1974 posnel razli\xc4\x8dico\xc2\xa0\xc2\xbbLove is a Message\xc2\xab\xc2\xa0z imenom\xc2\xa0\xc2\xbbKeep on Knocking\xc2\xab. \xc4\x8cez eno leto in pol je Miller za Pabla posnel \xc5\xa1e pet pesmi:\xc2\xa0\xc2\xbbBaby I Love You So\xc2\xab,\xc2\xa0\xc2\xbbFalse Rasta\xc2\xab,\xc2\xa0\xc2\xbbWho Say Jah No Dread\xc2\xab,\xc2\xa0\xc2\xbbEach One Teach One\xc2\xab\xc2\xa0in\xc2\xa0\xc2\xbbGirl Named Pat\xc2\xab, ki je vsaka postala Rockerska klasika z dubi Kinga Tubbyja na njihovih straneh B. Ti singli so Millerju prinesli ugled in skupina Inner Circle ga je izbrala za glavnega pevca._NEWLINE_Leta 1977 je Miller poleg Gregoryja Isaacsa, Big Youtha, Winstona Rodneyja ter drugih glasbenikov nastopil v glasbenem filmu Rockers, kjer je igral pevca v hotelski hi\xc5\xa1ni skupini. Skupini se je v filmu na bobnih pridru\xc5\xbeil glavni lik Leroy \xc2\xbbHorsemouth\xc2\xab Wallace, Miller pa je zapel \xc5\xbeivo razli\xc4\x8dico uspe\xc5\xa1nice Inner Circle\xc2\xa0\xc2\xbbTenement Yard\xc2\xab._NEWLINE_Miller je tragi\xc4\x8dno preminul v avtomobilski nesre\xc4\x8di na Hope Road v Kingstonu. Marca tega leta je skupaj z Marleyjem in Chrisom Blackwellom, ustanoviteljem neodvisne tedaj jamaj\xc5\xa1ke zalo\xc5\xbebe Island Records, od\xc5\xa1el v Brazilijo na otvoritev ve\xc4\x8d Islandovih podru\xc5\xbenic v Ju\xc5\xbeni Ameriki.'